wannaphong/clean_thaiwikipedia huggingface dataset:
# ทีเคโอ (เพลงจัสติน ทิมเบอร์เลก)
"ทีเคโอ"  เป็นเพลงที่บันทึกเสียงโดย นักร้องชาวอเมริกัน จัสติน ทิมเบอร์เลก สำหรับสตูดิโออัลบั้มที่ 4 เดอะ 20/20 เอ็กซ์พีเรียนซ์ – 2 ออฟ 2 ในปี ค.ศ. 2013 ประพันธ์คำร้องและผลิตโดยทิมเบอร์เลก ทิโมธี "ทิมบาแลนด์" มอสลีย์ และ เจโรม "เจ-ร็อก" ฮาร์มอน เขียนเพิ่มเติมโดย เจมส์ ฟอนต์เลรอย ออกจำหน่ายให้ดาวน์โหลดเป็นซิงเกิลที่ 2 ของอัลบั้มในวันที่ 20 กันยายน ค.ศ. 2014 และได้นำไปรีมิกซ์โดยนักแร็ปเปอร์ J. Cole ,ASAP Rocky และPusha T ในชื่อเวอร์ชัน "Black Friday Remix" ซึ่งได้วางจำหน่ายเช่นเดียวกัน เนื้อหาของเพลงใช้บ็อกซิ่งเล่าถึงใครบางคนที่ถูกผลักออกไปรู้สึกกับพวกเขาเมื่อพวกเขาเห็นอดีตของพวกเขาออกไปกับผู้ชายอีกคนหนึ่ง

มิวสิกวีดิโอนี้มีความยาว 7 นาทีเผยแพร่ครั้งแรกในเดือนตุลาคม ค.ศ. 2013 และมีนักแสดง ไรลี่ คีโอ หลานสาวของเอลวิส เพรสลีย์ มาร่วมแสดงด้วย

การผลิตและองค์ประกอบ
TKO ประพันธ์คำร้องและผลิตโดยทิมเบอร์เลก ทิโมธี "ทิมบาแลนด์" มอสลีย์ และ เจโรม "เจ-ร็อก" ฮาร์มอน เขียนเพิ่มเติมโดย เจมส์ ฟอนต์เลรอย เจโรม ฮาร์มอน เป็นคีย์บอร์ดในขณะที่เอลเลียต อีฟส์เล่นกีตาร์ จัสติน ทิมเบอร์เลก เป็นผู้เรียบเรียงการผลิตและเรียบเรียงเสียงร้องของเขาที่ได้รับการบันทึกเสียงไว้ที่ Larrabee Studios ในNorth Hollywood แทร็คได้รับการออกแบบโดย Chris Godbey และมิกซ์โดย Jimmy Douglass, Godbey และ Timberlake ที่ Larabee Studios ด้วยความช่วยเหลือจาก Alejandro Baima เพลงนี้มีเสียงกลองหนักและเอฟเฟกสตูดิโอกระท่อนกระแท่น 

มิวสิกวีดิโอ
มิวสิกวีดิโอนี้เผยแพร่ครั้งแรกในเดือนตุลาคม ค.ศ. 2013 กำกับโดย Ryan Reichenfeld โดยมี ไรลี่ คีโอ หลานสาวของเอลวิส เพรสลีย์ รับบทเป็นแฟนสาวของทิมเบอร์เลก เปิดเพลงมาเราก็จะเห็นซีนที่ Timberlake และ Keough นั่งเฉยๆอยู่ที่ห้องรับแขกเหมือนทุกอย่างจะดูนิ่งสงบแต่สีหน้าของทั้งสองนั้นดูเฉยชา ทำให้คนดูพอจะเดาออกว่าคู่นี้รักขมเสียแล้ว และดูเหมือนสถานการณ์จะหนักกว่าเก่าเมื่อเราเห็น Timberlake โดนมัดข้อเท้าไว้กับรถและถูกลากไปตามถนนกลางทะเลทราย คงไม่ต้องบอกก็รู้ว่าใครเป็นคนขับรถ เกือบทั้ง mv ฉากระหว่างที่ Timberlake ถูกลากไปลากมาบนถนนกับฉากที่ทั้ง Timberlake และ Keough นั่งเฉยๆอยู่ที่ห้องรับแขกจะถูกตัดสลับกลับไปกลับมาตลอด แต่ในที่สุดเหมือนฉากที่พวกเราพอจะเดาออกว่าต้องมีก็มาถึง กับฉากถึงพริกถึงขิงระหว่าง Timberlake และ Keough ในห้องครัว แต่เหมือน Keough ในบทของแฟนสาวจะหลอกให้ Timberlake ตายใจเสียมากกว่า เพราะเมื่อเขาหันหลังให้เธอ Keough ก็เอากระทะฟาดเข้าที่หัวเขาจนสลบ“TKO” เอ็มวีกึ่งหนังสั้นใหม่ของ Justin Timberlake จากอัลบั้ม The 20/20 Experience – 2 of 2 ที่จะทำให้ผู้ชมน๊อคและช๊อคกับจุดจบของเขาในเอ็มวีนี้

รายการเพลง

Digital download
"TKO" — 7:04

Digital download (Radio Edit)
"TKO" (Radio Edit) — 4:48

Digital download (Black Friday Remix)
"TKO" (Black Friday Remix) featuring J. Cole, ASAP Rocky and Pusha T — 4:32

ชาร์ต

ชาร์ตรายเดือน

 ชาร์ต (2013–14) PeakpositionAustralia Urban (ARIA)24Belgium (Ultratop Flanders Urban)23Lebanon (The Official Lebanese Top 20)13South Korea (Gaon Chart)155South Korea (Gaon International Chart)5

ชาร์ตรายเดือน
 ชาร์ต (2013) อันดับสูงสุดSouth Korea (Gaon International Chart)52

ชาร์ตสิ้นปี
ชาร์ต (2013)อันดับสูงสุดBelgium (Ultratop Flanders Urban)JAAROVERZICHTEN 2013 (in Dutch). ultratop.be/nl. Retrieved December 27, 2013.99US Hot R&B/Hip-Hop Songs (Billboard)74US Mainstream Top 40 (Billboard)88
# วิกิเมเนีย 2013
thumb|right|300px|สารคดีเกี่ยวกับวิกิเมเนีย 2013

วิกิเมเนีย 2013  เป็นการประชุมวิกิเมเนียครั้งที่เก้า โดยได้รับการจัดขึ้น ณ วันที่ 7–11 สิงหาคม ค.ศ. 2013 ที่มหาวิทยาลัยโพลีเทคนิคฮ่องกง กับผู้เข้าร่วมประชุม 700 คนจาก 88 ประเทศ

และมีเมืองที่เสนอตัวเป็นเจ้าภาพ ได้แก่ ลอนดอน (สหราชอาณาจักร), บริสตอล (สหราชอาณาจักร), เนเปิลส์ (ประเทศอิตาลี) และสุราการ์ตา (ประเทศอินโดนีเซีย)

หัวข้อที่ได้รับการอภิปรายครั้งนี้ประกอบด้วยความเหลื่อมล้ำทางเพศของวิกิพีเดีย และจิมมี เวลส์ ซึ่งเป็นผู้ร่วมก่อตั้งวิกิพีเดีย ได้ขอเสนอที่จะเริ่มใช้ระบบเอสเอสแอลสำหรับเข้ารหัสหน้าเว็บของตน

 ระเบียงภาพ
# ปาโบล เนรูดา
ปาโบล เนรูดา (12 กรกฎาคม ค.ศ. 1904 – 23 กันยายน ค.ศ. 1973) เป็นกวีและนักการทูตชาวชิลี เป็นผู้ที่ได้รับรางวัลโนเบลสาขาวรรณกรรม ประจำปี ค.ศ. 1971

ปาโบล เนรูดา มีชื่อเกิดว่า "เนฟตาลี ริการ์โด เรเยส บาโซอัลโต" เกิดเมื่อ ค.ศ. 1904 เป็นบุตรของพนักงานรถไฟและครู มารดาของเขาเสียชีวิตหลังจากเขาเกิดได้หนึ่งเดือน หลังจากนั้นไม่นาน บิดาของเขาก็แต่งงานใหม่ เนรูดาเริ่มสนใจวรรณกรรมตั้งแต่สมัยเป็นวัยรุ่น แม้จะถูกบิดาต่อต้านก็ตาม แต่เขาก็ได้รับการสนับสนุนจากหลาย ๆ คน รวมทั้งกาบริเอลา มิสตรัล ผู้ซึ่งต่อมาเป็นชาวชิลีคนแรกที่ได้รับรางวัลโนเบลสาขาวรรณกรรม ด้วยวัยสิบสามปี เนรูดามีผลงานครั้งแรกชื่อ Enthusiasm and Perseverance ตีพิมพ์ลงในหนังสือพิมพ์ ต่อมาช่วงกลางปี ค.ศ. 1920 เขาก็เริ่มใช้นามปากกา "ปาโบล เนรูดา" เพื่อปกปิดตัวตน ชื่อเนรูดามาจากยัน เนรูดา กวีชาวเช็กPablo Neruda Biography, Diplomat, Poet (1904–1973) เมื่อเนรูดามีอายุได้สิบหกปี เขาก็ย้ายไปที่ซันติอาโกเพื่อเรียนภาษาฝรั่งเศสที่มหาวิทยาลัยชิลี แต่ใช้เวลาไปกับการเขียนบทกวีเป็นส่วนใหญ่ และทำงานเป็นกงสุลในหลายที่ เช่น ย่างกุ้ง, โคลอมโบ, จาการ์ตา และสิงคโปร์

ต่อมา เนรูดามารับตำแหน่งกงสุลที่กรุงมาดริดแทนมิสตรัล ในช่วงนั้นสเปนกำลังจะเกิดสงครามกลางเมือง ซึ่งทำให้เขาถูกปลดออกจากตำแหน่งกงสุลเพราะฝักใฝ่คอมมิวนิสต์ ช่วงสงครามโลกครั้งที่สอง เนรูดาเข้าร่วมกับพรรคคอมมิวนิสต์ชิลีและสนับสนุนโจเซฟ สตาลินอย่างเต็มตัว เมื่อผู้นำพรรคสังคมเสรีนิยมขึ้นสู่อำนาจและประกาศจับกุมสมาชิกพรรคคอมมิวนิสต์ เนรูดาลี้ภัยไปยังอาร์เจนตินา และใช้หนังสือเดินทางของเพื่อนเพื่อเดินทางต่อไปยังยุโรป

ในปี ค.ศ. 1970 ซัลบาดอร์ อาเยนเด ขึ้นเป็นประธานาธิบดีและยกเลิกประกาศจับ เนรูดาก็เดินทางกลับชิลี อาเยนเดแต่งตั้งให้เขาเป็นเอกอัครราชทูตประจำฝรั่งเศส ซึ่งเป็นตำแหน่งทางการทูตสุดท้ายของเขา ต่อมาในปี ค.ศ. 1971 เนรูดาได้รับรางวัลโนเบลสาขาวรรณกรรม แต่อีกสองปีต่อมา เขาก็เสียชีวิตจากโรคมะเร็งต่อมลูกหมากPablo Neruda Died From Cancer, Not Poison: Chilean Officials ในช่วงการรัฐประหารของนายพลปิโนเชต์ แม้ทางรัฐบาลทหารจะงดจัดงานศพแบบรัฐพิธีให้เนรูดา แต่ประชาชนก็ยังไปเคารพร่างของเขาอย่างเนืองแน่น
# การหมักเนื้อ
การหมักเนื้อ  
สามารถทำได้ในหลากหลายวิธี ไม่ว่าจะเป็น  การหมักด้วยกรดเปรี้ยว, การหมักด้วยเอนไซม์ หรือการหมักด้วยนม 
ซึ่งเป็นวิธีที่ใช้กันอย่างแพร่หลายและทำให้รสชาติของเนื้อดีขึ้น

 การหมักด้วยกรดเปรี้ยว 
การหมักด้วยกรดเปรี้ยว เช่น การหมักด้วยน้ำส้มสายชู, น้ำมะนาว, น้ำส้ม หรือไวน์ ซึ่งข้อดีของการหมักด้วยวัตถุดิบเหล่านี้ จะทำให้สามารถส่งเสริมรสชาติความนุ่มอร่อยของเนื้อได้เป็นอย่างดี

เนื้อที่นำมาหมักคือ เนื้อหมู, เนื้อไก่, เนื้อปลา โดยจะดียิ่งขึ้นถ้าได้ใส่สมุนไพรสด ๆ เครื่องเทศหลากหลายชนิด เช่น กระเทียม, หอมแดง ฯลฯ ผสมเข้าไปในเนื้อด้วย จะเชื่อกันว่าจะทำให้เนื้อมีความนุ่มขึ้น เพราะมันไม่เปลี่ยนแปลงไปตามธรรมชาติของโปรตีนในเนื้อสัตว์

หากคิดจะเลือกที่จะหมักเนื้อด้วยวิธีนี้ก็ควรจะทำด้วยจุดประสงค์ในการที่เพิ่มรสชาติเป็นสำคัญ และในการหมักเนื้อกับวัตถุดิบต่าง ๆ ก็ควรที่จะกะเวลาให้เหมาะสมกับสิ่งที่หมัก เพราะถ้าหากใช้เวลาในการหมักนานเกินไป อาจทำให้เนื้อหมูออกมาแย่ รสชาติไม่อร่อยได้

 การหมักด้วยเอนไซม์ 
การหมักด้วยวิธีการนี้จะอาศัยสารโปรตีเอส (Proteaes) หรือเรียกอีกชื่อหนึ่งว่า 
http://pantip.com/topic/30110838โปรตีนเอนไซม์  ซึ่งสารเหล่านี้จะมีมากมายในผลไม้ เช่น สับปะรด, มะละกอ, แตงฮันนีดิว, กีวี เป็นต้น ซึ่งเอนไซม์ชนิดนี้จะให้ผลโดยการที่ทำให้เส้นใยในกล้ามเนื้อและยังทำให้เส้นใยคอลลาเจนสลายตัวอย่างรวดเร็ว หรือใช้ Papain Liquid Meat Tenderizer ซึ่งมีเอนไซม์ปาปาอิน (Papain) แต่ควรระวังเพราะอาจทำให้เนื้อยุ่ยจนเกินไป

 การหมักด้วยผลิตภัณฑ์นม 
การหมักด้วยผลิตภัณฑ์นมเป็นหนึ่งในกรรมวิธีหมักเนื้อที่มีมาอย่างยาวนาน ในอาหารอินเดีย จะใช้โยเกิร์ตหมักเนื้อแพะเหนียว ๆ ให้มีความนุ่ม ในสหรัฐอเมริกา มีเคล็ดลับการหมักไก่ให้อร่อย ทำได้โดยการหมักไก่ในบัตเตอร์มิลค์หลาย ๆ ชั่วโมง ซึ่งสาเหตุที่นมสามารถทำให้เนื้อนุ่มได้นั้น อาจเป็นเพราะแคลเซียมในนม ไปกระตุ้นเอนไซม์ในเนื้อเยื่อให้เริ่มทำหน้าทึคลี่คลายความยึดเหนื่ยวของโปรตีนได้
# มารียา เซเลนา นูร์จาฮียา
มารียา เซเลนา นูร์จาฮียา   (, 24 กันายายน ค.ศ.1990  —)เป็น นางแบบ นักแสดง นางงาม นักกีฬา ชาวอินโดนีเซีย ย และเป็นผู้ชนะการประกวดความงาม Puteri Indonesia 2011 และเป็นตัวแทนสาวอินโดนีเซียไปประกวด เวที นางงามจักรวาล 2012  และได้เข้ารอบ 10 คนสุดท้ายชุดประจำชาติยอดเยี่ยม 
 ประวัติ  
มารียา เกิดใน ปาเล็มบัง จังหวัดสุมาตราใต้ และเธอใช้ชีวิตส่วนใหญ่ในจังหวัดชวากลาง ปัจจุบันมารียาเป็นนักศึกษาคณะเอกธุรกิจ ชั้นปีสุดท้าย สถาบันบังดุงเทคโนโลยี 

และในปี 2011 เธอได้เข้าร่วมการประกวด ปูเตอรีจาวาจาฟา 2011 และได้รับชัยชนะมา มารียาได้เป็นตัวแทนของจังหวัดชวากลางไปประกวด ปูเตอรีอินโดเนเซีย 2011 และเป็นผู้ชนะ เธอได้รับการสวมมงกุฎจาก ไลลา ลอปึช  นางงามจักรวาล 2011 และ นาดีน อะเล็กซันดรา ปูเตอรีอินโดเนเซีย 2010 

และเป็นตัวแทนสาวอินโดนีเซียไปประกวด นางงามจักรวาล 2012 ที่ ลาสเวกัส , สหรัฐอเมริกา และได้รับรางวัลรองอันดับ 9 ชุดประจำชาติยอดเยี่ยม 

ชีวิตส่วนตัว มารียานับถือศาสนา คริสต์ 
 ผลงาน 
 ภาพยนตร์ 
 ผลงานภาพยนตร์ ปี พ.ศ. เรื่อง  รับบทเป็น   2557  Danau Hitam    
 อ้างอิง
# วอลเลย์บอลหญิงชิงแชมป์อเมริกาใต้ รุ่นอายุไม่เกิน 16 ปี
วอลเลย์บอลหญิงชิงแชมป์อเมริกาใต้ รุ่นอายุไม่เกิน 16 ปี  เป็นการแข่งขันกีฬาสำหรับทีมชาติอายุต่ำกว่า 16 ปี และได้รับการบริหารโดยสมาพันธ์วอลเลย์บอลอเมริกาใต้ ซึ่งครั้งแรกจัดขึ้นที่กาเนโลเนซ, ประเทศอุรุกวัย ระหว่างวันที่ 21–26 พฤศจิกายนPrimer Sudamericano Infantil Femenino  (In Spanish)

 สรุปการแข่งขัน 
วอลเลย์บอลหญิงชิงแชมป์อเมริกาใต้ รุ่นอายุไม่เกิน 16 ปีปีเจ้าภาพชนะเลิศรองชนะเลิศอันดับ 3 2011รายละเอียด กาเนโลเนซ/อุรุกวัย    2013รายละเอียด โปปายัน/โคลอมเบีย   2014รายละเอียดโชซีกา/เปรู 2015รายละเอียดตาราโปโต/เปรู
# ภาวะสเต็มเซลล์ใหม่ต้านร่างกายผู้ป่วย
ภาวะสเต็มเซลล์ใหม่ต้านร่างกายผู้ป่วย หรือ โรคกราฟท์ต่อกรกับโฮสต์  เป็นภาวะแทรกซ้อนที่พบได้บ่อยของการปลูกถ่ายอวัยวะ ส่วนใหญ่พบกับการปลูกถ่ายเซลล์ต้นกำเนิดหรือไขกระดูก แต่ก็พบได้กับการปลูกถ่ายเนื้อเยื่ออื่นๆ เช่นกัน  เกิดจากการที่เม็ดเลือดขาวชนิดทีเซลล์ในเนื้อเยื่อที่ปลูกถ่าย ทำปฏิกิริยากับเนื้อเยื่อในร่างกายของผู้รับการปลูกถ่ายโดยมองว่าเป็น "สิ่งแปลกปลอม" นอกจากนี้ยังอาจเกิดกับการถ่ายเลือดได้อีกด้วย
 อ้างอิง 
 Ferrara JLM, Deeg HJ, Burakoff SJ. Graft-Vs.-Host Disease: Immunology, Pathophysiology, and Treatment. Marcel Dekker, 1990 
 Polsdorfer, JR Gale Encyclopedia of Medicine: Graft-vs.-host disease

 แหล่งข้อมูลอื่น
# นาดีน อาเมส
นาดีน อะเล็กซันดรา เดวี อาเมส  (, 23 พฤษภาคม ค.ศ.1991  — ) เป็น นักแสดง นางแบบ นางงาม ชาวอินโดนีเซียเชื้อสายเวลล์  และเป็นผู้ชนะการประกวดความงาม Puteri Indonesia 2010   Nadine Alexandra Dewi Ames, Puteri Indonesia 2010Nadine Alexandra, Putri Indonesia 2010 และเป็นตัวแทนสาวอินโดนีเซียไปประกวด เวที นางงามจักรวาล 2011
 ประวัติ 
นาดีนเกิดใน วินเชสเตอร์  ประเทศอังกฤษ โดยนาดีนย้ายจาก วินเชสเตอร์ มาอยู่ จาการ์ตา  ชีวิตส่วนตัวนาดีพูดได้สามภาษา อังกฤษ ฝรั่งเศส อินโดนีเซีย

ในการประกวด ปูเตอรีอินโดเนเซีย 2553 นาดีนเป็นตัวแทนของ จาการ์ตาเขต 4 นาดีนได้รับชัยชนะในที่สุด นาดีนได้รับการสวมมงกุฎจาก คีเมนา นาบาร์เรเต นางงามจักรวาล 2010 และ โกรี ซันดีโยรีวา ปูเตอรีอินโดเนเซีย 2552 หลังจากที่นาดีนได้รับชนะในการประกวดเธอได้รับการวิจารณ์ว่า เนื่องจากเธอพูดภาษาอินโดนีเซีย เพราะเธออาศัยอยู่ไหนวินเชสเตอร์ ตั้งแต่เกิด หลังจาก 3 ปีต่อมา นาดีนได้ย้ายมาอยู่ที่ จาการ์ตา 

นาดีนเป็นตัวแทนของ อินโดนีเซีย ไปประกวด นางงามจักรวาล 2011 ที่ เซาเปาลู บราซิล ในการประกวดครั้งนั้น ผู้ชนะในครั้งคือ ไลลา ลอปึช จาก แองโกลา ส่วนนาดีนไม่ผ่านเข้ารอบ เนื่องจากเธอได้รับคาดกลานเป็นตัวเต็ง ในการประกวดจากหลากหลายโผล  

หลังจากที่เธอได้รับตำแหน่ง ปูเตอรีอินโดเนเซีย นาดีนได้รับการแต่งตั้งเป็นทูตเวลส์เซ้าท์ ในการช่วยเหลือน้ำท่วม Nadine Alexandra jadi duta Wasiorเนื่องจากภัยพิบัติทางธรรมชาติ น้ำท่วม ที่เมือง เวลส์เซ้าท์ จังหวัดปาปัว
 ผลงาน 
 ละคร 
 ปี พ.ศ. เรื่อง รับบท2549-2550 Inikah Cinta? โมซ่า2556 Love in Paris Season 2 ปารีส2557Detak Cinta  เซเลน่า
 ภาพยนตร์ 
 ปี พ.ศ. เรื่อง รับบท2555 Sang Martir เคียซ่า Loe Gue End 
 อ้างอิง
# วอลเลย์บอลชายชิงแชมป์อเมริกาใต้ รุ่นอายุไม่เกิน 17 ปี
วอลเลย์บอลชายชิงแชมป์อเมริกาใต้ รุ่นอายุไม่เกิน 17 ปี  เป็นการแข่งขันกีฬาสำหรับทีมชาติอายุต่ำกว่า 17 ปี และได้รับการบริหารโดยสมาพันธ์วอลเลย์บอลอเมริกาใต้Primeros Sudamericanos Infantiles  (In Spanish)

สรุปการแข่งขัน
ปีเจ้าภาพรอบชิงชนะเลิศรอบชิงที่ 3ทีมชนะเลิศผลรองชนะเลิศอันดับที่ 3ผลอันดับที่ 42011 รายละเอียดกัวยากิล3–23–182013รายละเอียดซาคูเรมา3–23–162014รายละเอียดบาริโลเช3–03–04
อันดับเหรียญ
1210321102301014002250011 รวมทั้งหมด  3  3  3  9
# ตัวละครในสตาร์คราฟต์
ตัวละครหลักและปรากฏซ้ำจากชุดบันเทิงคดีวิทยาศาสตร์การทหาร สตาร์คราฟต์ แสดงรายการด้านล่าง จัดระเบียบโดยสปีชีส์และกลุ่มแยกที่เข้าด้วยมากที่สุดในจักรวาลบันเทิงคดี เรื่องของชุดสตาร์คราฟต์ เกี่ยวข้องกับกิจการระหว่างดาวในภาคห่างไหลของดาราจักร ซึ่งสามสปีชีส์แก่งแย่งชิงความเป็นใหญ่ ได้แก่ เทอร์แรน (Terrans) มนุษยชาติฉบับอนาคตซึ่งมีการแบ่งแยกอย่างมาก โพรทอส (Protoss) เผ่าเทวาธิปไตยซึ่งมีความสามารถพลังจิตอย่างกว้างขวาง และเซิร์ก (Zerg) สปีชีส์คล้ายแมลงซึ่งถูกบุคคลจิตกลุ่ม (hive mind persona) บัญชา สองสปีชีส์หลังถูกเซลนากา (Xel'Naga) สปีชีส์ที่สี่ซึ่งเชื่อว่าสูญพันธุ์ไปแล้ว ตัดต่อพันธุกรรม ชุดเริ่มด้วยวิดีโอเกม สตาร์คราฟต์ เมื่อปี 2541 ของบลิซซาร์ดเอนเตอร์เทนเมนต์ และขยายด้วยภาคต่อ (sequel) อินเซอร์เร็กชัน เรทริบิวชัน บรูดวอร์ โกสต์ วิงส์ออฟลิเบอร์ตี ฮาร์ตออฟเดอะสวอร์ม และเลกาซีออฟเดอะวอยด์ที่ยังไม่วางขาย แฟรนไชส์ถูกขยายเพิ่มอีกด้วยชุดนวนิยาย นวนิยายกราฟิกและงานอื่น

 ตัวละครเทอร์แรน 

 จิม เรย์เนอร์ 
จิม เรย์เนอร์ (Jim Raynor) เป็นพระเอกหลักของเทอร์แรนในชุดสตาร์คราฟต์ และตัวละครหลักของชุด พากย์โดย โรเบิร์ต คล็อตเวอร์ธี (Robert Clotworthy) อดีตนายอำเภออาณานิคมบนดาวเคราะห์ทุรกันดารมาร์ซารา (Mar Sara) เรย์เนอร์เข้ากับนักปฏิบัติของอาร์กทูรัส เมงสก์ (Arcturus Mengsk) ในการต่อสู้กับคอนเฟเดอเรซีออฟแมนซึ่งเป็นทรราชและฉ้อฉล เขาพัฒนาความสัมพันธ์กับซาราห์ เคอร์ริแกน มือขวาของเมงสก์ ทว่า เขาตระหนักอย่างรวดเร็วว่าเมงสก์ห่างไกลจากคุณธรรมนักเมื่อเขาทอดทิ้งเคอร์ริแกนและประชากรทั้งหมดของดาวเคราะห์หนึ่งให้ตายในมือของเซิร์กเพื่อสนองความกระหายอำนาจของตน เรย์เนอร์ซึ่งบัดนี้ตาสว่างและขมขื่น ตั้งขบวนการกบฏของตนเองเพื่อคัดค้านเทอร์แรนโดมีเนียนจักรวรรดิใหม่ของเมงสก์
# เดลีย์ บลินด์
เดลีย์ บลินด์ (เกิด 9 มีนาคม ค.ศ. 1990) เป็นนักฟุตบอลชาวดัตช์ ปัจจุบันเล่นในตำแหน่งกองหลังและกองกลางให้แก่ฌิโรนา สโมสรในลาลิกา และทีมชาติเนเธอร์แลนด์ 

บลินด์เป็นบุตรชายของแดนนี บลินด์ อดีตกองหลังของอายักซ์ ซึ่งต่อมาได้เป็นหัวหน้าผู้ฝึกสอนและผู้จัดการทีมชาติเนเธอร์แลนด์

บลินด์เริ่มต้นจากเป็นผู้เล่นชุดเยาวชนของอัมสเตอร์ดัมสเคอเอฟเซ ก่อนย้ายไปที่อายักซ์และเริ่มเส้นทางนักฟุตบอลอาชีพที่นั่น โดยส่วนใหญ่ที่ลงเล่นให้ทีมเขาจะได้ลงเล่นในตำแหน่งกองหลังตัวที่ 3  หรือ ตำแหน่งหมายเล่ข 6 เป็นประจำ โดยในปี ค.ศ. 2010 บลินด์ถูกยืมตัวไปที่โกรนิงเงินในเมืองโกรนิงเงิน ประเทศเนเธอร์แลนด์ เป็นเวลา 1 ปี ในปี ค.ศ. 2013 บลินด์ได้เล่นทีมชาติชุดใหญ่และพาทีมชาติเนเธอร์แลนด์คว้าอันดับ 3 ในฟุตบอลโลก 2014 หลังจากนั้นในเดือนกันยายน ค.ศ. 2014 แมนเชสเตอร์ยูไนเต็ดก็ซื้อตัวไปในราคา 13.8 ล้านปอนด์
# ไดโงจิ
ไดโงจิ  เป็นวัดพุทธชิงงง ในเขตฟูชิมิของนครเกียวโต ประเทศญี่ปุ่น สร้างขึ้นเพื่อเป็นพุทธบูชาแก่พระไภษัชยคุรุไวฑูรยประภาตถาคต พระพุทธเจ้าของนิกายมหายาน 
thumb|220px|พระมัญชุศรีโพธิสัตว์
ไดโงจิสร้างในตอนต้นของยุคเฮอัง ในปี พ.ศ. 1417 โดยมี ไรเง็ง-ไดชิ (โชโบ) เป็นผู้ก่อตั้ง โดยในปี พ.ศ. 1473 ภายหลังที่จักรพรรดิไดโงะสละราชสมบัติก็ผนวชและประทับภายในวัดแห่งนี้ พระองค์ในฐานะภิกษุมีนามว่า โฮกงโง และภายหลังการสวรรคตด้วยพระชนมายุ 46 พรรษา พระศพได้ถูกฝังไว้ในวัดแห่งนี้ ซึ่งเป็นที่มาของชื่อวัด

 แหล่งข้อมูลอื่น 
 http://www.daigoji.or.jp/index_e.html เว็บไซต์อย่างเป็นทางการ
# หลายสิ่งอันดับ
หลายสิ่งอันดับ หรือ ทูเพิล  เป็นวัตถุทางคณิตศาสตร์ชนิดหนึ่ง โดย -สิ่งอันดับ เป็นลำดับของสิ่ง  สิ่ง (เมื่อ  เป็นจำนวนเต็มไม่เป็นลบ) โดยที่อันดับของสิ่งต่าง ๆ ในหลายสิ่งอันดับนั้นมีความสำคัญและไม่สามารถสลับที่ได้ คุณสมบัติดังกล่าวนี้เองทำให้หลายสิ่งอันดับแตกต่างจากเซต การเขียนหลายสิ่งอันดับมักเขียนระบุสิ่งต่าง ๆ ในหลายสิ่งอันดับนั้น คั่นด้วยเครื่องหมายจุลภาค และครอบด้วยเครื่องหมายวงเล็บ เช่น  เป็นห้าสิ่งลำดับ ซึ่งแตกต่างจากห้าสิ่งอันดับ  หากหลายสิ่งอันดับนั้นมีสองสิ่ง จะมีชื่อเรียกเฉพาะว่าคู่อันดับ

ในคณิตศาสตร์ หลายสิ่งอันดับสามารถนำไปใช้อธิบายวัตถุทางคณิตศาสตร์ชนิดอื่น ๆ ได้ เช่นเวกเตอร์ ส่วนในการเขียนโปรแกรมคอมพิวเตอร์ โดยเฉพาะการเขียนโปรแกรมเชิงฟังก์ชัน หลายสิ่งอันดับเป็นชนิดของตัวแปรที่มีความสำคัญ นอกจากนี้แล้วยังพบการใช้หลายสิ่งอันดับในศาสตร์อื่น ๆ เช่น ภาษาศาสตร์http://www.oxfordreference.com/view/10.1093/acref/9780199202720.001.0001/acref-9780199202720-e-2276 และปรัชญาhttp://www.oxfordreference.com/view/10.1093/acref/9780199541430.001.0001/acref-9780199541430-e-2262

 คุณสมบัติ 
โดยทั่วไปแล้ว จะกำหนดให้ -สิ่งอันดับเท่ากัน ก็ต่อเมื่อสิ่งที่อยู่ในตำแหน่งตรงกันนั้นเท่ากันทั้งหมด นั่นคือ
  ก็ต่อเมื่อ 

คุณสมบัติดังกล่าวทำให้หลายสิ่งอันดับมีความแตกต่างจากเซต ด้วยเหตุผลดังต่อไปนี้
 หลายสิ่งอันดับอาจมีแต่ละสิ่งเป็นจำนวนมากกว่าหนึ่งก็ได้ และจำนวนของสิ่งที่แตกต่างกันทำให้หลายสิ่งอันดับเปลี่ยนไป เช่น หลายสิ่งอันดับ  แต่เซต 
 อันดับของสิ่งต่าง ๆ ในหลายสิ่งอันดับนั้นมีความสำคัญและไม่สามารถสลับที่ได้ เช่น หลายสิ่งอันดับ  แต่เซต 
 หลายสิ่งอันดับจะมีจำนวนสิ่งไม่เป็นอนันต์ ส่วนเซตนั้นจะมีจำนวนสมาชิกเป็นอนันต์หรือไม่ก็ได้

 นิยาม 
หลายสิ่งอันดับนั้นสามารถกำหนดนิยามได้หลายแบบโดยที่ยังสอดคล้องกับคุณสมบัติที่ต้องการข้างต้น ดังต่อไปนี้

 นิยามด้วยฟังก์ชัน 
ในเชิงทฤษฎีเซต อาจนิยาม -สิ่งอันดับเป็นฟังก์ชัน F ที่มีโดเมนเป็นเซต X ของตำแหน่งต่าง ๆ ในหลายสิ่งอันดับ และโคโดเมนเป็นเซต Y ของสิ่งต่าง ๆ ในหลายสิ่งอันดับ นั่นคือ นิยามให้ -สิ่งอันดับ คือ
 
เมื่อ
 
หรืออาจเขียนในรูปลำลองได้เป็น
 

 นิยามด้วยคู่ลำดับซ้อน 
ในเชิงทฤษฎีเซตสามารถนิยาม -สิ่งอันดับได้อีกวิธีหนึ่ง นั่นคือ การใช้คู่อันดับซ้อน วิธีการนี้สมมติว่ามีการกำหนดนิยามคู่อันดับไว้เรียบร้อยแล้ว จากนั้นนำมาขยายเป็นนิยามของ -สิ่งอันดับ โดยนิยามแบบเวียนเกิดดังนี้
 0-สิ่งอันดับสามารถแทนได้ด้วยเซตว่าง 
 -สิ่งอันดับ เมื่อ  นิยามให้เป็นคู่อันดับที่มีสมาชิกตัวหน้าเป็นสิ่งสิ่งแรก และสมาชิกตัวหลังเป็น -สิ่งอันดับของสิ่งที่เหลือ นั่นคือ
 
เมื่อใช้นิยามนี้แบบเวียนเกิดจะได้ว่า
 

ตัวอย่างเช่น
 

หรืออาจกำหนดนิยามในทิศทางตรงข้ามก็ได้ ดังนี้
 0-สิ่งอันดับสามารถแทนได้ด้วยเซตว่าง 
 -สิ่งอันดับ เมื่อ  นิยามให้เป็นคู่อันดับที่มีสมาชิกตัวหลังเป็นสิ่งสิ่งสุดท้าย และสมาชิกตัวหน้าเป็น -สิ่งอันดับของสิ่งที่เหลือ นั่นคือ
 
เมื่อใช้นิยามแบบเวียนเกิดจะได้ว่า
 

ตัวอย่างเช่น
 

 นิยามด้วยเซตซ้อน 
เมื่อนำนิยามข้างต้นมาประกอบกับ นิยามคู่อันดับของคูระทาวสกี จะได้นิยามของ -สิ่งอันดับ ที่เป็นนิยามในรูปทฤษฎีเซตแท้ ดังนี้
 0-สิ่งอันดับสามารถแทนได้ด้วยเซตว่าง 
 กำหนดให้  เป็น -สิ่งอันดับ  และกำหนดให้  จะได้ว่า  (เรียกว่า  เชื่อมกับ)

ตัวอย่างเช่น
# นมข้าว
นมข้าว เป็นเครื่องดื่มที่ได้จากข้าว โดยมากทำมาจากข้าวกล้อง ความหวานของนมข้าวจะแตกต่างกันไปตามกระบวนการย่อยคาร์โบไฮเดรตเป็นกลูโคสในธรรมชาติ

เมื่อเทียบกับนมวัวแล้ว นมข้าวจะมีคาร์โบไฮเดรตสูงกว่า แต่ไม่มีแคลเซียมหรือโปรตีนในปริมาณสำคัญ นอกจากนี้นมข้าวยังไม่มีคอเลสเตอรอลและแล็กโทส จึงเหมาะกับผู้ที่แพ้ถั่วเหลือง, เป็นโรคฟีนิลคีโตนูเรีย หรือมีภาวะไม่ทนต่อแล็กโทส และยังใช้แทนผลิตภัณฑ์นมในกลุ่มมังสวิรัติเคร่งครัด (vegan) อีกด้วย

แต่ด้วยการที่มีโปรตีนน้อยและไม่มีสารอาหารที่จำเป็นต่อเด็ก ผู้เชี่ยวชาญด้านสุขภาพจึงไม่แนะนำให้ผู้ปกครองให้นมข้าวแก่เด็กอายุต่ำกว่าสองปี เพราะวัยนี้ยังต้องการสารอาหารที่จำเป็นอยู่มากMilk vs. Rice Milk -- FITDAY
# นมระเหย
นมระเหย  หรือที่ในภาษาไทยนิยมเรียกว่า นมข้นจืด เป็นผลิตภัณฑ์จากนมชนิดหนึ่ง ซึ่งใช้กรรมวิธีแปรรูปน้ำนมโดยระเหยน้ำออก เพื่อเพิ่มความเข้มข้นของน้ำนม จนกระทั่งมีธาตุน้ำนมที่ไม่รวมมันเนย ในปริมาณไม่ต่ำกว่าร้อยละ 17.5 ของน้ำหนัก โดยนิยมใช้เครื่องระเหยแบบสุญญากาศ เพื่อป้องกันมิให้กลิ่นและรสชาติของน้ำนมเปลี่ยนไป หรืออาจใช้นมผงขาดมันเนยผสมกับน้ำสะอาด แล้วเข้าสู่กระบวนการฆ่าเชื้อด้วยความร้อน จากนั้นผู้ผลิตมักนำไปบรรจุในกระป๋องโลหะ แล้วเข้าสู่กระบวนการสเตอริไลซ์เชิงพาณิชย์ จากนั้นจึงทำให้เย็นลง เพื่อยืดอายุของการเก็บรักษาขึ้นอีก 1-2 ปี ตามปริมาณของไขมัน ซึ่งนมระเหยนี้ นิยมใช้ประกอบในการปรุงอาหาร หรือขนมอบชนิดเบเกอรี หรือนำไปผสมกับเครื่องดื่ม อย่างกาแฟหรือน้ำชาเป็นต้นนมข้นไม่หวาน (Condensed milk)  จากเว็บไซต์ศูนย์เครือข่ายข้อมูลอาหารครบวงจร
# ซูเปอร์ฮีโร่ สวยช่วยได้ ซีซั่น 2
ซูเปอร์ฮีโร่ สวยช่วยได้ ซีซั่น 2 เป็นการ์ตูนแอนิเมชันในปี พ.ศ. 2556 ผลิตโดย บริษัท เอทไดเมนชัน จำกัด ให้เสียงพากย์โดย อุรัสยา เสปอร์บันด์, ราศรี บาเล็นซิเอก้า จิราธิวัฒน์ และคิมเบอร์ลี่ แอน โวลเทมัส ออกอากาศครั้งแรกเมื่อวันที่ 6 ตุลาคม พ.ศ. 2556

 ประวัติ 
 การสร้าง 
ไทยทีวีสีช่อง 3 ร่วมกับ บริษัทเอทไดเมนชัน จำกัด สร้างการ์ตูนแอนิเมชัน ซูเปอร์ฮีโร่ สวยช่วยได้ ซีซั่น 2 โดยหวังว่ารายการจะเข้าถึงผู้ชมได้ทุกวัยและให้แง่คิดแก่เยาวชน โดยแอน ทองประสมเป็นผู้จัดรายการ การ์ตูนมีแนวคิดว่า “ซูเปอร์ฮีโร่..โชว์ทำดี” เพื่อปลุกจิตสำนึกความเป็นคนดี โดยนำนักแสดงที่ผู้ชมชื่นชอบมาเป็นแบบอย่างและสร้างแรงจูงใจ 

แอน ทองประสมจะรับบทเป็น "ดร.แอน" นักวิทยาศาสตร์ผู้ประดิษฐ์คิดค้นมนุษย์ไฟฟ้า และได้ซูเปอร์ฮีโร่สีชมพูมาเป็นหัวหน้า ซึ่งแต่ละคนจะมีพลังวิเศษไม่เหมือนกันจึงเป็นที่มาของฮีโร่ทั้งสามคือ อุรัสยา เสปอร์บันด์, คิมเบอร์ลี แอน เทียมศิริ และราศรี บาเลนซิเอก้า โดยมี ดร.แอน คอยคิดค้นเครื่องมือ อุปกรณ์ไฮเทคสุดล้ำ ให้ออกไปปฏิบัติภารกิจ นอกจากนี้ ยังได้โปรดิวเซอร์ ณรงค์วิทย์ เตชะธนะวัฒน์ มาประพันธ์เพลง "อะไรก็ได้เพื่อเธอ" ร้องโดย ชีรณัฐ ยูสานนท์ เป็นเพลงประกอบ

 คาแรกเตอร์ 
 ตัวละคร 
ตัวละครอาชีพความสามารถพิเศษ อุรัสยา เสปอร์บันด์ (ญาญ่า) นักวิจัย วิเคราะห์ข้อมูลเก่ง ฉลาดหัวไว เป็นคนที่ขี้สงสาร พลังนาโนชิพ ก่อนแปลงร่าง - พลังรักษา พลังในการรักษาของญาญ่า จะมีขีดจำกัด แต่ละครั้งเท่ากับการวิ่งระยะสั้นอย่างเต็มกำลัง ยิ่งใช้มากยิ่งเหนื่อยมาก หลังแปลงร่าง - พลังสร้างวัตถุ จะมีพลังในการสร้างวัตถุเป็นรูปทรงเรขาคณิตง่าย ๆ แต่จำกัดอยู่เพียง 4 ชิ้นเท่านั้น คิมเบอร์ลี แอน เทียมศิริ (คิม) ช่างแต่งหน้า การแต่งหน้าสเปเชี่ยลเอฟเฟ็ค การหว่านเสน่ห์ (จิตวิทยาบุคคล) พลังนาโนชิพ ก่อนแปลงร่าง - พลังสะกดจิต จะมีพลังสะกดจิตได้ทั้งคนและสัตว์ แต่จะสั่งเป้าหมายที่ถูกสะกดได้เพียงครั้งละ 1 คำสั่ง มีผลอยู่ประมาณ 3 นาที หลังแปลงร่าง - พลังสร้างภาพลวงตา พลังของคิมจะสามารถสร้างภาพลวงตาได้ ซึ่งจะสามารถคงสภาพอยู่ได้นานสุดหนึ่งชั่วโมง ราศรี บาเลนซิเอก้า (มาร์กี้) คุณครูสอนโยคะ มีทักษะการเคลื่อนไหวร่างกายที่ดี แต่แพ้ทางเทคโนโลยี พลังนาโนชิพ ก่อนแปลงร่าง - พลังอ่านใจ การอ่านใจคน จะต้องอาศัยสมาธิดี ๆ ไม่อย่างนั้นเป้าหมายอาจได้ยินคำถามของเธอได้ หลังแปลงร่าง - พลังผ่านวัตถุ เธอจะสามารถใช้พลังผ่านวัตถุต่าง ๆได้ แต่ระหว่างการเคลื่อนผ่านจะไม่สามารถหายใจได้ ฉนั้น เวลาในการใช้พลังเท่ากับเวลาที่เธอกลั้นหายใจนั่นเอง

 รวมพลังสวยช่วยได้ 
 ตอน ชื่อตอน ออกอากาศ
# น้ำฟักเขียว
น้ำฟักเขียว หรือ ชาฟักเขียว (, ตง กวา ฉา) เป็นเครื่องดื่มที่ทำจากลูกฟักเขียว มีรสชาติหอมหวาน เป็นที่นิยมรับประทานในไต้หวัน และประเทศต่าง ๆ ในเอเชียตะวันออก นิยมจำหน่ายตามร้านค้าต่าง ๆ และตามข้างถนน ส่วนมากมักรับประทานแบบเย็นเฉียบโดยเฉพาะในยามฤดูร้อน เพราะเชื่อถือกันว่าเป็นเครื่องดื่มที่ดับความร้อนเดือดในร่างกายได้
อ้างอิง

 不一樣的代謝瘦身法: (2008). 源樺出版.
# อันเจโล อันกวิลเลตตี
อันเจโล อันกวิลเลตตี (25 เมษายน พ.ศ. 2486 - 9 มกราคม พ.ศ. 2558) เป็นนักฟุตบอลชาวอิตาลีที่เล่นในตำแหน่งกองหลังให้กับ Solbiatese,  Atalanta,  เอซีมิลาน และ Monza
# เคน เฮล
เคนเน็ธ โอลิเวอร์ "เคน" เฮล (18 กันยายน พ.ศ. 2482 - 5 มกราคม พ.ศ. 2558) เป็นนักฟุตบอลและผู้จัดการทีมชาวอังกฤษ เขาเล่นในตำแหน่งกองหน้าชั้นในให้กับนิวคาสเซิล โคเวนทรีซิตี ออกซฟอร์ดยูไนเต็ด ดาร์ลิงตัน และ แฮลิแฟ็กซ์ทาวน์ และทำประตูไป 84 ประตู ในการลงสนาม 420 ครั้งในฟุตบอลลีก และยังเป็นผู้จัดการทีมให้กับดาร์ลิงตัน ใน พ.ศ. 2515 และ ฮาร์ทลีพูล ตั้งแต่ พ.ศ. 2517 ถึง พ.ศ. 2519
# วอลเลย์บอลยุวชนหญิงชิงแชมป์ยุโรป
วอลเลย์บอลยุวชนหญิงชิงแชมป์ยุโรป  เป็นการแข่งขันกีฬาสำหรับทีมชาติอายุไม่เกิน 18 ปี ปัจจุบันจัดขึ้นทุก ๆ 2 ปี และอยู่ภายใต้การกำกับของสมาพันธ์วอลเลย์บอลยุโรป และสหพันธ์วอลเลย์บอลจากทวีปยุโรป

 สรุปการแข่งขัน 
ปี ค.ศ.เจ้าภาพรอบชิงชนะเลิศรอบชิงอันดับที่ 3ทีมชนะเลิศคะแนนรองชนะเลิศอันดับที่ 3คะแนนอันดับที่ 4 1995รายละเอียด สเปน3–03–28 1997รายละเอียด สโลวาเกีย3–13–08 1999รายละเอียด โปแลนด์3–03–18 2001รายละเอียด สาธารณรัฐเช็ก3–13–08 2003รายละเอียด โครเอเชีย3–03–18 2005รายละเอียด เอสโตเนีย3–23–112 2007รายละเอียด สาธารณรัฐเช็ก3–03–112 2009รายละเอียด เนเธอร์แลนด์3–13–112 2011รายละเอียด ตุรกี3–03–112 2013รายละเอียด  / มอนเตเนโก / เซอร์เบีย3–23–012 2015รายละเอียด บัลแกเรีย3–23–0122017รายละเอียดเนเธอร์แลนด์3–23–2122018รายละเอียดบัลแกเรีย3–13–112

 แหล่งข้อมูลอื่น 
 CEV Girls Youth Volleyball European Championship – Competition History
# ฉันไม่ได้เกิดมาเพื่อถูกลืม
"ฉันไม่ได้เกิดมาเพื่อถูกลืม" เป็นซิงเกิลของนักร้องจิระศักดิ์ ปานพุ่ม กับค่ายสหภาพดนตรี ประพันธ์เนื้อร้องโดย อาทิตย์ สาระจูฑะ แต่งทำนองโดย ชาญวุฒิ บุญแย้ม และเรียบเรียงโดย จิระศักดิ์ ปานพุ่ม มิวสิกวิดีโอเผยแพร่ในวันที่ 26 มีนาคม พ.ศ. 2558“แมวจิรศักดิ์” ส่งเพลง “ฉันไม่ได้เกิดมาเพื่อถูกลืม” เอาใจคนถูกทิ้ง

เพลงนี้ต้องการสื่อถึงในสังคมนี้ยังมีอีกหลายเรื่องราวที่สามารถ­หยิบยกขึ้นมาเป็นตัวอย่างของการถูกลืม เพื่อให้เห็นว่ามันเจ็บปวดสักแค่ไหนสำหรับ­คนที่ต้องตกอยู่ในสถานการณ์เช่นนี้ เช่น เด็กเร่ร่อนที่ถูกพ่อแม่ทอดทิ้ง คนชราที่ลูกหลานไม่ใส่ใจดูแล แม้กระทั่งคนยากคนจนที่หาเช้ากินค่ำ ซึ่งบางคนอาจมองว่าเป็นคนด้อยค่า และมองข้ามไป ในที่สุดก็ลืมๆ กันไป แต่เชื่อเถอะว่าไม่มีใครอยากถูกลืม ทุกคนอยากเป็นที่จดจำ และคุณค่าของความเป็นคนนั้นไม่ควรถูกเหยีย­ดหยาม

เมื่อชีวิตคนคนหนึ่งต้องตกอยู่ในสถานการณ์­ที่อีกคนหนึ่งมองไม่เห็นคุณค่า ก่อนที่จะถูกทำร้ายจิตใจให้เจ็บปวดไปมากกว­่านี้เขาจึงตัดสินใจเป็นฝ่ายลาจาก เพราะการถูกลืมทั้งที่ยังใช้ชีวิตอยู่ด้วย­กันนั้นมันเลวร้ายที่สุด ขณะที่การจากไปเพื่อให้จดจำกลายเป็นทางเลื­อกสุดท้าย การจากไปในครั้งนี้อาจยังคงเหลืออะไรให้จำ­บ้าง ดีกว่าอยู่ไปอย่างไร้ค่า เพราะ “ฉันไม่ได้เกิดมาเพื่อถูกลืม”

 การตอบรับ 
 ชาร์ต 
ชาร์ต (พ.ศ. 2558)อันดับสูงสุด 104.5 Fat Radio Chart 9 Green Generation 93.0 Top 10 Chart[https://www.facebook.com/Greengen93/posts/884551798269596 GENERATIONS TOP 10 CHART : ประจำสัปดาห์
รายงาน เมื่อ 11-18 เมษายน 2558] 6